În urmă cu câteva săptămâni, un wikipedist a venit la mine cu o idee realmente grozavă și demențială totodată,
și-anume de a încerca obținerea statutului de patrimoniu cultural al umanității UNESCO pentru Wikipedia.
Când am auzit ideea, m-am gândit imediat „Are vreo logică?”,
astfel că am aruncat o privire peste criteriile de acceptare a acestor situri
și Wikipedia se încadrează.
Multe persoane văd Wikipedia ca un fenomen tehnologic sau ca o creație tehnică.
Dar în realitate nu e așa. Wikipedia constituie o schimbare culturală, o realizare culturală.
Deci, ceea ce încercăm să facem e pornirea unei petiții, pe care să o semneze
cât mai multe persoane, ca apoi să o trimitem la UNESCO pentru a încerca să-i convingem
că aceasta este într-adevăr o idee bună, susținută de oameni din întreaga lume.
În campanie se implică deja oameni de pe tot cuprinsul mapamondului,
vorbitori de limbi diverse.
Dar eu vă cer să faceți ceva mai mult decât simpla semnare a petiției. Vă cer să partajați această idee
cu amicii voștri, să trimiteți cunoștințelor mesaje cu această legătură. Dacă sunteți pe Twitter, publicați-l pe Twitter.
Dacă sunteți pe Facebook, scrieți pe Facebook. Dacă aveți un blog, scrieți despre asta.
Sau oriunde altundeva. Dacă ne puteți ajuta la răspândirea acestui mesaj și la atragerea
cât mai multor persoane posibil, eu cred că vom reuși.
Exact ca la WIkipedia: cu cât se implică mai mulți oameni, cu atât cresc șansele
de reușită.
Vă rugăm, semnați petiția!